laion/Wikipedia-Exotic huggingface dataset:
חוסה אמיליו פצ'קו

חוסה אמיליו פצ'קו (בספרדית: José Emilio Pacheco; ‏30 ביוני 1939 – 26 בינואר 2014) היה משורר, סופר ומתרגם מקסיקני. פצ'קו נולד במקסיקו סיטי. הוא החל לכתוב לעיתונים ומגזינים עוד בהיותו תלמיד בבית הספר והמשיך בכך בעת לימודיו באוניברסיטה. אביו שהיה עורך-דין ונוטריון יעץ לבנו ללמוד משפטים כדי שיוכל באחד הימים לתפוס את מקומו במשרד עורכי הדין ולא יהיה תלוי בשכרו כסופר, אך פצ'קו, שחשש מכך שיגיע למצב בו יאלץ אותו עיסוקו לדכא את השכבות החלשות, עבר ללמוד פילולוגיה. כבר בגיל 19, בעת שהיה סטודנט, החל פצ'קו את עבודתו הבלתי נלאית כמבקר, עורך, בעל טור ומוציא לאור של כתבי עת מקסיקנים לתרבות ולספרות, בהם: 'Estaciones', 'Diálogos', 'Plural' ו- 'Vuelta', כמו גם מוספים לספרות ולתרבות בעיתונים 'Proceso', '¡Siempre!', 'El Heraldo de México' ו-'Excelsior'. פצ'קו לימד ספרות באוניברסיטה הלאומית האוטונומית של מקסיקו (UNAM), מהאוניברסיטאות המובילות בדרום אמריקה, וכן באוניברסיטת מרילנד בארצות הברית ובאוניברסיטת אסקס בבריטניה. חתן פרס לורקה לשירה (2005) ופרס סרוונטס לשנת 2009. עבודתו הייתה בארבעה תחומים: שירה, מסות, תרגום ופרוזה כשהתחום הבולט ביותר הוא השירה. ביצירתו בולט הניסיון לקשר בין העולם הממשי לבין העולם האידיאלי. יש המוצאים קווי דמיון בין יצירתו של פצ'קו ויצירתו של המשורר הארגנטינאי רוברטו ז'וארוס (אנ'), במיוחד בשירה המדויקת, בעצמאות מכל קבוצה ותנועה ספרותית ובסלידה מתעשיית הספרות. פצ'קו פרסם, בין השאר, את הספרים: "הרוח הרחוקה" (1963), "הפסקת האש" (1966), "תלך ולא תשוב" (1969), "מחוץ לתמונה" (1976), "אל תשאל אותי איך עובר הזמן" (1977) ו"מאז" (1980). לעברית תרגמו משירת פצ'קו רמי סערי וערן צלגוב. נפטר בינואר 2014 כתוצאה מדום לב. מדיה וקבצים בנושא חוסה אמיליו פצ'קו בוויקישיתוף "לילה ושלג" ו"האש", שניים משירי פצ'קו בתרגום רמי סערי José Emilio Pacheco, באתר פסטיבל ברלין הבינלאומי לספרות (באנגלית) חוסה אמיליו פצ'קו, באתר אנציקלופדיה בריטניקה (באנגלית) חוסה אמיליו פצ'קו, במסד הנתונים הקולנועיים IMDb (באנגלית) חוסה אמיליו פצ'קו, באתר AllMovie (באנגלית) José Emilio Pacheco, באתר פסטיבל ברלין הבינלאומי לספרות (באנגלית) עכבר העיר אונליין, פרס סרוונטס יוענק לחוסה אמיליו פצ'קו, באתר הארץ, 2 בדצמבר 2009
קרלוס קרבונרו

קרלוס מריו קרבונרו מאנסייה (בספרדית: Carlos Mario Carbonero Mancilla; נולד ב-25 ביולי 1990 בבוגוטה) הוא כדורגלן קולומביאני המשחק בעמדת הקשר בפרו קאריל אואסטה. ערך 5 הופעות במדי נבחרת קולומביה. קרבונרו התחיל לשחק בקבוצת אקדמיה שהייתה בליגת המשנה הקולומביאנית ב-2008. הביצועים המרשימים שלו גרמו לכך שהוא נמכר כעבור שנה לאתלטיקו וילה מליגת העל הקולומביאנית. ב-2011 הוא עבר לאונסה קלדס והשתתף אתם באותה שנה בגביע ליברטדורס. בהמשך אותה שנה הוא עבר לשחק באסטודיאנטס לה פלאטה הארגנטינאית. הוא שיחק שם 10 משחקים בלבד והושאל לארסנאל דה סארנדי. הוא שיחק עם ארסנאל בגביע ליברדטורס ב-2012, וזכה אתם באליפות ארגנטינה בעונת הקלאוסורה באותה שנה וכן בסופר קאפ הארגנטינאי (Supercopa Argentina) באותה שנה. ב-2013 הוא הושאל לריבר פלייט. עם ריבר פלייט זכה באליפות הפינאל 2014 וכן בגביע הלאומי קופה קמפאונאטו 2013/14. ב-29 באוגוסט 2014 חתם בקבוצת רומא האיטלקית והושאל לעולה החדשה לסרייה א', צ'זנה. בעונת 2015/2016 הושאל לסמפדוריה. קרבונרו רשם את הופעת הבכורה שלו במדי קולומביה ב-2011. ב-2014 הוא זומן על ידי מאמן הנבחרת חוסה פקרמן לסגל הנבחרת למונדיאל 2014 במקום אלדו לאאו רמירס. ארסנאל דה סארנדי אליפות ארגנטינה: 2012 (קלאוסורה) הסופר קאפ הארגנטינאי: 2012 ריבר פלייט אליפות ארגנטינה:2014 (פינאל) קופה קמפאונטו: 2013/14 קרלוס קרבונרו, באתר Transfermarkt קרלוס קרבונרו, באתר Soccerway קרלוס קרבונרו, באתר WorldFootball.net קרלוס קרבונרו, באתר National Football Teams קרלוס קרבונרו, באתר FootballDatabase.eu
על ספירלות

על ספירלות (ביוונית: Περὶ ἑλίκων) הוא חיבור שנכתב על ידי ארכימדס בשנת 225 לפנה"ס. החיבור מכיל 28 טענות על ספירלות, ונכתב כמכתב לחברו דוסיתאוס. אף על פי שארכימדס לא גילה את הספירלה הארכימדית, הוא נעזר בה בספרו כדי לרבע את העיגול ולחלק זווית לשלושה חלקים שווים. על ספירלות מכיל גם את החישוב המוקדם ביותר של שטח החסום בספירלה; בעיה שבמינוח מודרני היא בעיית אינטגרציה בקואורדינטות קוטביות – ארכימדס הוכיח שהשטח התחום על ידי זרוע הספירלה לאחר שהשלימה סיבוב אחד שווה לשליש משטח המעגל החוסם את הספירלה. ארכימדס פותח את על ספירלות במסר לחברו דוסיתאוס מפלוסיום וכותב כי מותו של קונון מסאמוס הוא אבידה למתמטיקה. אז הוא מתחיל לסכם את התוצאות של ספריו הקודמים על הכדור והגליל (Περὶ σφαίρας καὶ κυλίνδρου) ועל קונואידים וספרואידים (Περὶ κωνοειδέων καὶ σφαιροειδέων). לאחר מכן הוא מתחיל לכתוב את תוצאותיו על ספירלות. הספירלה הארכימדית נחקרה לראשונה על ידי קונון ומאוחר יותר על ידי ארכימדס בעל הספירלות. ארכימדס היה מסוגל למצוא מגוון משיקים לספירלה. הוא מגדיר את הספירלה כך: אם קו ישר אשר נקודת קצה אחת שלו נותרת מקובעת במקומה מסובב בקצב אחיד במישור עד שהוא חוזר לתנוחה ממנו הוא התחיל להסתובב, ואם, באותו הזמן שהקו הישר מסתובב, נקודה נעה בקצב אחיד לאורך הקו הישר, ומתחילה מנקודת הקצה הקבועה, הנקודה תתאר ספירלה במישור. הבנייה שבה ארכימדס שילש את הזווית היא כדלקמן: נניח שאנו רוצים לחלק את הזווית ABC לשלושה חלקים שווים. נחלק את הקטע BC לשלושה קטעים שווים כך ש-BD יהיה שליש מ-BC. כעת נצייר מעגל עם מרכז B ורדיוס BD. נניח שהמעגל עם המרכז B חותך את הספירלה בנקודה E. הזווית ABE היא שליש מזווית ABC. כדי ליצור ריבוע בעל שטח של מעגל נתון, ארכימדס מציג את הפיתוח הבא (המופיע ומוכח בטענה 19 בחיבורו): תהי P הנקודה על הספירלה בה היא השלימה סיבוב אחד. נניח שהמשיק לספירלה בנקודה P חותך את האנך ל-OP ‏(O מרכז הספירלה) בנקודה T.‏ OT הוא האורך של ההיקף של מעגל עם רדיוס OP. ארכימדס כבר הוכיח בטענה הראשונה בחיבורו המדידה של המעגל שהשטח של מעגל שווה לשטח משולש ישר-זווית בעל ניצבים שאורכם הוא רדיוס המעגל והיקף המעגל. לכן השטח של המעגל עם רדיוס OP שווה לשטח של המשולש OPT. מכאן הדרך לבניית ריבוע השווה בשטחו לשטח משולש OPT נעשית באמצעות כלים אפלטוניים בלבד (כלומר בנייה בסרגל ובמחוגה) – בהינתן קטעים באורך X ו-1 (נניח ש-OP = 1) ניתן לבנות קטע באורך X {\displaystyle {\sqrt {X}}} (נחבר בין הקטעים 1 ו-X, נבנה את המעגל שקוטרו הוא X+1, ונעלה מנקודת המפגש של הקטעים 1 ו-X אנך לקוטר שחותך את המעגל; משיקולי דמיון משולשים אורכו של האנך שנוצר הוא שורש X), ולאחר מכן ניתן לבנות על הקטע החדש כיתר משולש ישר-זווית שווה-שוקיים וכך לקבל קטע באורך X / 2 {\displaystyle {\sqrt {X/2}}} ולמעשה לקבל קטע באורך π {\displaystyle {\sqrt {\pi }}} (ולאחר מכן לבנות עליו ריבוע). Heath, Thomas Little (1921), A History of Greek Mathematics, Boston: Adamant Media Corporation, p. 64, ISBN 0-543-96877-4, נבדק ב-2008-08-20
טומאס גרסס

טומאס גרסס אי מיראווט (בקטלאנית: Tomàs Garcés i Miravet‏; 9 באוקטובר 1901 - 16 בנובמבר 1993) היה משורר קטלאני. גרסס נולד בברצלונה בשנת 1901. הוא סיים אוניברסיטת ברצלונה ובעקבות מלחמת האזרחים בספרד נמלט לצרפת. הוא חזר לספרד בשנת 1947. גרסס, שהיה במקצועו עורך-דין, גילה עניין ועסק גם בכתיבה עיתונאית, בעריכה, בביקורת ספרותית ובתרגום. בשירה הקטלאנית הוא נחשב מבחינות רבות למקבילם של פדריקו גארסיה לורקה ורפאל אלברטי בשירה הספרדית הקסטיליאנית. שישה חודשים לפני מותו זכה גרסס בפרס הכבוד של הספרות הקטלאנית על מכלול יצירתו. גרסס נפטר בשנת 1993. מדיה וקבצים בנושא טומאס גרסס בוויקישיתוף ביוגרפיה באתר escriptors.cat (בקטלאנית) אודות טומאס גרסס באתר lletrA-UOC (בקטלאנית) טומאס גרסס, באתר MusicBrainz (באנגלית) טומאס גרסס, באתר Discogs (באנגלית) ערך זה הוא קצרמר בנושא סופרים ובנושא ספרד. אתם מוזמנים לתרום לוויקיפדיה ולהרחיב אותו.
סלוודור אספריו

סלוודור אספריו אי קסטליו (קטלאנית: Salvador Espriu i Castelló‏; 10 ביולי 1913 – 22 בפברואר 1985) היה משורר קטלאני. סלוודור אספריו נולד בסנטה קולומה דה פרנס (עיירה בקטלוניה, ספרד) בשנת 1913. למד ספרות ומשפטים באוניברסיטת ברצלונה ונחשב לאחד מגדולי המשוררים הקטלאנים במאה העשרים. כמו רוזה לברוני אי ואלס וז'ואן ויניולי הוא שייך ל"דור 36", משוררים שהחלו את כתיבתם בתקופת מלחמת האזרחים בספרד. יצירתו הספרותית כוללת גם סיפורת ומחזות. נושאיה העיקריים של כתיבתו הם האהבה והמוות. תפיסת עולמו הפסימיסטית אינה מובילה לייאוש ולאובדן, אלא להתייחסות אגנוסטית הרואה בחיי העולם הזה את הדבר הוודאי היחיד. בין ספריו: "בית-הקברות של סִינֶרָה", "השעות", "עובר-האורח והחומה" ו"עור השור". יצירתו החשובה ביותר בפרוזה היא "אריאדנה במבוך הגרוטסקי". בשנת 1972 הוענק לו פרס הכבוד של הספרות הקטלאנית. סלוודור אספריו נפטר בברצלונה בשנת 1985. מדיה וקבצים בנושא סלוודור אספריו בוויקישיתוף סלוודור אספריו, באתר "Find a Grave" (באנגלית) סלוודור אספריו, במסד הנתונים הקולנועיים IMDb (באנגלית) סלוודור אספריו, באתר MusicBrainz (באנגלית) סלוודור אספריו, באתר Discogs (באנגלית)
Celebrity Skin

Celebrity Skin (בתרגום מילולי: עור של סלבריטאי) הוא אלבום האולפן השלישי במספר, של להקת הרוק האלטרנטיבי הול שפורסם ב-8 בספטמבר 1989 הזה האלבום האחרון שפורסם לפני פירוק ה להקה בשנת 2002. אלבום הוא בעל סאונד יותר פופי מאשר אלבומיה הקודמים של הלהקה ובניגוד לאלבומה הקודם של הלהקה "Live Through This", הוא אינו כולל אלמנטים של גראנג'. האלבום היה הראשון של הלהקה שהציג את הבסיסטית מליסה אוף דה מאור, שכן את הקלטת האלבומים הקודמים הקליטו בסיסטיות אחרות כאשר האחרונה לפני מליסה, קריסטין פאף, מתה ממנת יתר של הרואין. זהו האלבום האחרון של הלהקה (עד היום) להציג כל חבר להקה מלבד קורטני לאב שהקליטה את האלבום הבא "Nobody's Daughter" תחת שם הלהקה בהרכב חדש. הרכב הלהקה באלבום זה כולל את קורטני לאב (שירה, כתיבת והלחנת שירים, מעט גיטרה), אריק ארלנדסון (גיטרה, הלחנת שירים), מליסה אוף דה מאור (בס) ופטי שמל (תופים). האלבום היה האלבום הראשון של הלהקה מזה 4 שנים. האלבום הוקלט לאחר שהול פרצו למיינסטרים עם אלבומם הקודם. קורטני לאב חיזקה את מעמדה כסלבריטאית עוד יותר כאשר הייתה מועמדת לפרס גלובוס הזהב על תפקידה בסרט "לארי פלינט: האיש והסקנדל". אלבום זה יצא 4 שנים לאחר מותו של בעלה של קורטני וסולן להקת נירוונה קורט קוביין ועל כן האווירה בו לא כבדה כמו ב"Live Through This" שהוקלט מספר חודשים לפני מותו של קוביין וסיפר בחלקו על קשיי ההתמודדות של לאב עם הנישואים ועם התקשורת. באלבום זה לאב ניסתה ליצור את הסאונד של קליפורניה וכיוון שהול לא היו מנוסים בז'אנר זה (שהיה פופי יותר) הם נעזרו בסולן להקת סמאשינג פאמפקינס בילי קורגן שהוא גם חברה לשעבר של לאב. בעקבות זה, האלבום היה בעל סאונד יותר מיינסטרימי. האלבום ראה אור ב-8 בספטמבר 1998 תחת חברת התקליטים גפן (Geffen Records) ויצאו ממנו 3 סינגלים: הסינגל הראשון, שנשא את אותו שם, זכה להצלחה ונחשב לאחד הסינגלים המצליחים ביותר של הלהקה כשהגיע למקום הראשון במצעד האלטרנטיבי ול-top 20 בבריטניה. הסינגל השני, "Malibu", יצא ב-29 בדצמבר 1998 וזכה להצלחה גדולה גם כן כשהגיע למקום השלישי במצעד האלטרנטיבי וכן ל-top 20 באוסטרליה. הסינגל השלישי, "Awful", יצא באפריל 1999 ולא הצליח להגיע להצלחה של שני קודמיו, אף על פי שכן נכנס ל-top 20 במצעד האלטרנטיבי. האלבום זכה לביקורות טובות מאוד ממבקרי המוזיקה, בעיקר מהמגזין Spin שנתן לאלבום ביקורת של 9/10, הכתיר אותו כאחד מאלבומי השנה וכינה אותו "אלבום פופ מצוין" ומהעיתון Los Angeles Times שנתן לאלבום ביקורת מושלמת של 4 מתוך 4 כוכבים. האלבום זכה להצלחה מסחרית כשהפך לאלבום זהב בבריטניה, אלבום פלטינה בארצות הברית וקנדה ואלבום פלטינה כפולה באוסטרליה ומכר כמעט 2 מיליון עותקים בכל העולם. האלבום היה מועמד לאלבום הרוק של השנה בטקס פרסי גראמי ה-41. מידע על האלבום Celebrity Skin באתר MusicBrainz מידע על האלבום Celebrity Skin באתר AllMusic האלבום Celebrity Skin באתר Discogs האלבום Celebrity Skin באתר ספוטיפיי האלבום Celebrity Skin באתר דיזר האלבום Celebrity Skin באתר אפל מיוזיק האלבום Celebrity Skin באתר טיידל
מליפיסנט

מליפיסנט (באנגלית: Maleficent) היא דמות בדיונית של מכשפה מהמיתולוגיה היוונית שם הייתה בת זוגו לשעבר של האדס שנתנה את ההשראה למעשיית העם "היפהפייה הנרדמת" של האחים גרים. דמותה של מליפיסנט היא המשפיעה והחשובה ביותר במעשיית העם (בה לא ניתן לה שם) וסרט העיבוד, מליפיסנט יוצרת את הקונפליקט המרכזי ויוצרת סביבה את שלמות העלילה. התפיסה שנבלים אינם חד-ממדיים הובילה לשינוי בדמותה של מליפיסנט בסרטים ובסדרות טלוויזיה. בסרט "מליפיסנט" מ-2014, אשר במרכזו עמדה דמותה של מליפיסנט, שגילמה אנג'לינה ג'ולי, מסופר הסיפור ה"אמיתי" מאחורי המעשייה. מליפיסנט מופיעה בסדרת הטלוויזיה "עד עצם היום הזה". כמו בסרט של דיסני היא מוצגת כקוסמת אופל המסוגלת להיהפך לדרקון. בסדרה מופיע בדמותה גם צד אמהי חדש: היא רוצה להתאחד עם הבת שלה, שנחטפה ממנה עוד לפני שבקעה מהביצה שהטילה. עם זאת, בסרט "היורשים" של ערוץ דיסני דמותה נאמנה למקור ולעיבוד המצויר. היא מופיעה בתור הנבלית המרשעת ביותר בארץ האגדות. יש לה בת, מאל, אותה היא מייעדת להיות בדיוק כמוה. מערכת היחסים ביניהן מסובכת משום שמליפיסנט רוצה את שרביט הקסמים של הפיה הטובה ומפעילה את הבת שלה כדי להשיג את השרביט, בעוד שהבת, מאל, עוברת מהפך לטובה. בסוף הסרט מאל ומליפיסנט נאבקות על השרביט של הפיה הטובה. מאל מנצחת והופכת את אמה ללטאה. בסרט "היורשים 2" מליפיסנט עדיין לטאה. בסדרה "בית העכבר" (house of mouse) של ערוץ דיסני, רואים את מליפיסנט מתחילה לחבב את האדס. בסרט "היורשים 3" של ערוץ דיסני מתגלה שהאדס ומליפיסנט התחתנו ומאל היא בתם. ב"לגו נסיכות דיסני: ארמון ההרפתקאות" מליפיסנט מופיעה בצורת הדרקון שלה בלבד, כשגסטון משתלט עליה. מדיה וקבצים בנושא מליפיסנט בוויקישיתוף מליפיסנט, במסד הנתונים הקולנועיים IMDb (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
וול סטריט 120

וול סטריט 120 (באנגלית: 120 Wall Street) הוא גורד שחקים הממוקם בוול סטריט 120 במנהטן, ניו יורק, ארצות הברית. הבניין מתנשא לגובה של 121.6 מטרים והוא בעל 33 קומות מעל פני הקרקע. הוא תוכנן על ידי האדריכלים בוכמן וקאהן ונבנה בין השנים 1931-1929. בפברואר 1929 הודיע תאגיד Greenmal Holding כי הוא לוקח הלוואה כדי להקים את הבניין. עלותו הוערכה דאז בכ-12 מיליון דולר אמריקאי. הוא תוכנן על ידי האדריכלים בוכמן וקאהן (Buchman & Kahn) בשטח כולל של 2,100 מ"ר לקומה והוא יושב על 51 כלונסאות. עד שנות השבעים של המאה ה-20 היה הבניין הגבוה בעיר שממוקם על גדות האיסט ריבר. הבניין מדורג בשלושה כיוונים בחזיתותיו. סממן זה מייצג את הסגנון אדריכלי "עוגת חתונה" ומתיישב בו זמנית עם מהפכת תוכנית בניין עיר של 1916 בניו יורק. הדירוג מתחיל מהקומה ה-16 ונמשך עד הקומה האחרונה. שטחו הכולל של בניין הוא 57,100 מ"ר. גורדי שחקים בניו יורק גורדי שחקים מוקדמים מדיה וקבצים בנושא וול סטריט 120 בוויקישיתוף וול סטריט 120 באתר skyscraperpage.com וול סטריט 120 באתר Emporis.com Builders Take Fee and Lease To Protect Wall St. Project, New York Times, April 24, 1929, pg. 52. 4,050,000 Loan Is Placed, New York Times, February 1, 1929, pg. 49. Fifty-One Caissons For Wall Street Edifice, New York Times, August 11, 1929, pg. RE2. "Razing Buildings On Wall Street" ניו יורק טיימס. 12 במאי 1929. "Commercial Property: Nonprofit Tenants; Wall Street Tower as a Site for a Service Association" דייוויד דנלאפ. ניו יורק טיימס.
אדר אלברס בלנטה

אֶדֶר פביאן אלברס בלנטה (בספרדית: Éder Fabián Álvarez Balanta; נולד ב-28 בפברואר 1993 בבוגוטה) הוא כדורגלן קולומביאני המשחק בקלאב ברוז' ובנבחרת קולומביה. שם משפחתו העיקרי הוא אלברס, אך הוא התפרסם בארגנטינה תחת שם משפחת אמו, בלנטה. אלברס התחיל לשחק בקבוצת הנוער של המועדון אקדמיה בבוגוטה עיר הולדתו ב-2010. לאחר שהסקאוטים של קבוצת ריבר פלייט הארגנטינאית התרשמו ממנו, הוא עבר אל קבוצת הנוער שלהם ב-2011 וזכה אתם בגביע ליברטדורס עד גיל 20. הודות לכישרונו והצלחתו בקבוצת הנוער אלברס עבר אל הקבוצה הבוגרת של ריבר פלייט ב-2013 וזכה באליפות אחת (פינאל 2014), בגביע לאומי (קופה קמפאונאטו - סופרפינאל 2013/14), בגביע סודאמריקנה (2014), בגביע רקופה סודאמריקנה (2015), בגביע ליברטדורס (2015) ובגביע סורוגה בנק (2015). ב-31 בינואר 2023 הושאל לשאלקה 04 עד לסיום העונה. ב-2013 אלברס זומן לראשונה לנבחרת קולומביה. כעבור שנה הוא נכלל בסגל נבחרת קולומביה למונדיאל 2014. ריבר פלייט - נוער גביע ליברטדורס עד גיל 20 (2012) ריבר פלייט - בוגרים אליפות ארגנטינה (פינאל 2014) קופה קמפאונאטו (סופרפינאל 2013/14) גביע סודאמריקנה (2014) גביע רקופה סודאמריקנה (2015) גביע ליברטדורס (2015) גביע סורוגה בנק (2015) פ.צ. בזל אליפות: 2016/2017 הגביע השווייצרי: 2016/2017 קלאב ברוז' אליפות: 2019/2020, 2020/2021, 2021/2022, 2023/2024 הסופר קאפ הבלגי: 2021, 2022 מדיה וקבצים בנושא אדר אלברס בלנטה בוויקישיתוף אדר אלברס בלנטה, ברשת החברתית אינסטגרם אדר אלברס בלנטה, באתר Transfermarkt אדר אלברס בלנטה, באתר Soccerway אדר אלברס בלנטה, באתר WorldFootball.net אדר אלברס בלנטה, באתר National Football Teams אדר אלברס בלנטה, באתר FootballDatabase.eu
ספר הלמות

ספר הלמות הוא ספר שמיוחס לארכימדס על ידי ת'אבת אבן קורה. הספר מכיל 15 טענות על מעגלים. טענה 8 בספר מכילה את שיטת ארכימדס לחלק זווית לשלושה חלקים שווים בעזרת סרגל, מחוגה ו-neusis construction (אנ'). ספר הלמות מציג מספר צורות גאומטריות חדשות. ארכימדס הציג לראשונה את הארבלוס בטענה 4 בספר שלו: אם AB הוא הקוטר של חצי מעגל ו-N כל נקודה על AB ,כך ששני חצאי מעגלים הנבנים כך שקטריהם הם AN ו-BN בהתאמה, מוכלים בחצי המעגל הגדול, הצורה שתחומה בין ההיקפים של שלושת חצאי המעגלים האלה היא "מה שארכימדס קרא לו αρβηλος"; וארכימדס מוכיח ששטחה שווה לשטח של המעגל הנבנה על PN כקוטר, כאשר PN מאונך ל-AB ופוגש את חצי המעגל המקורי ב-P. בצורה נעשה שימוש בטענות 4 עד 8. בטענה 5, ארכימדס מציג את המעגלים התאומים של ארכימדס, ובטענה 6, הוא עושה שימוש במה שנקרא לאחר מכן שרשרת פאפוס, שהוצגה לאחר מכן בשנית על ידי פאפוס מאלכסנדריה. ארכימדס הציג לראשונה את הסלינון בטענה 14 בספר שלו: יהי ACB חצי מעגל על AB כקוטר, ויהיו AD,BE קטעים כך שאורכם הנמדד מנקודות A ו-B בהתאמה שווה. על AD ו-BE נבנה חצאי מעגלים הפונים אל C, ועל DE כקוטר חצי מעגל בצד הנגדי. נניח שהאנך ל-AB דרך O, מרכז חצי המעגל הראשון, פוגש את חצאי המעגלים המנוגדים בנקודות C ו-F בהתאמה. אז השטח של הצורה התחומה על ידי כל היקפי חצאי המעגלים שווה לשטח של המעגל הנבנה על CF כקוטר. ארכימדס הוכיח שהסלינון והמעגל שווים בשטחם. Book of Lemmas
אלברט הנרי מונסל

אלברט הנרי מונסל (אנגלית: Albert Henry Munsell;‏ 6 בינואר 1858 – 28 ביוני 1918) היה צייר, מורה לאמנות וממציא מדד מונסל להגדרת גוני צבעים. ערך מורחב – מדד מונסל מונסל, יליד בוסטון, מסצ'וסטס, שלימד קומפוזיציית צבעים בבית הספר לאומנות במסצ'וסטס (שם גם למד), מצא כי אין שיטה מדויקת להגדרת הצבעים. הוא החליט כי עליו ליצור שיטה מדעית ומדויקת, שבאמצעותה ניתן יהיה להגדיר כל צבע וגוון בצורה ברורה. לשם כך השתמש מונסל במספר המצאות טכנולוגיות: הראשונה שבהם הייתה הפוטומטר, מכשיר המודד את רמת הבהירות בגוף כלשהו. באמצעות הפוטומטר דירג מונסל את רמת הבהירות בכל צבע. מכשיר נוסף היה גרסה מותאמת של המצאתו של ג'יימס קלרק מקסוול "גלגל צבעים" (מקסוול השתמש בהמצאה זו כדי להוכיח - בין השאר - כי לבן הוא ערבוב של ירוק, אדום וכחול), באמצעותה מדד את מידת הרוויה שבצבע. ב-1917 הקים מונסל חברת צבעים, שלאחר מותו נוהלה על ידי בנו, אלכסנדר הקטור. כיום החברה בבעלות חברת X-Rite. מדיה וקבצים בנושא אלברט הנרי מונסל בוויקישיתוף כתבי אלברט הנרי מונסל בפרויקט גוטנברג (באנגלית) אודות פרופ' מונסל, באתר מעבדת מדע הצבעים של המכון הטכנולוגי של רוצ'סטר
באסטיל

באסטיל (באנגלית: Bastille) היא להקת רוק בריטית, אשר נוסדה בלונדון בשנת 2010. הלהקה הוקמה כפרויקט סולו של הסולן דן סמית', שהחליט מאוחר יותר להקים את הלהקה. חברי הלהקה הם דן סמית', כריס ווד, ויליאם פרקוארסון וקייל סימונס. שם הלהקה מגיע מתוך המילה בסטיליה, כיוון שיום הולדתו של סמית' חל ביום הבסטיליה. בדצמבר 2010 הודיעה חברת התקליטים EMI כי היא הציעה לבאסטיל חוזה הקלטות עם וירג'ין רקורדס. סינגל הבכורה של הלהקה, "Overjoyed" יצא לאחר מכן באפריל 2012. אלבום הבכורה של הלהקה, Bad Blood, יצא לאור במרץ 2013 והגיע למקום הראשון במצעד האלבומים של בריטניה. הסינגל הרביעי שיצא מאלבום זה, "Pompeii", זכה לביקורות חיוביות וגרסת מיקסר שלו אף הייתה מועמדת לפרס הגרמי להקלטת מיקסר ב-2014. הלהקה הייתה מועמדת לארבעה פרסי Brit בשנת 2014, עבור פריצת הדרך הבריטית של השנה, הלהקה הבריטית של השנה, סינגל השנה ואלבום השנה, מתוכם זכתה הלהקה בפרס פריצת הדרך הבריטית של השנה. נכון לפברואר 2014, באסטיל מכרה למעלה מ-2.07 מיליון תקליטים בממלכה המאוחדת בלבד. דן סמית', נולד ב-14 ביולי 1986 - קולות, קלידים, כלי הקשה (Floor tom), מפיק, משורר קייל סימונס, נולד ב-5 בפברואר 1988 - קלידים, כלי הקשה, גיטרת בס, קולות גיבוי, סינתסייזר ויליאם פרקוארסון, נולד ב-22 בספטמבר 1983 - גיטרת בס, קלידים, גיטרה, גיטרה אקוסטית, קולות גיבוי, גיטרה חשמלית כריס "וודי" ווד, נולד ב-6 ביולי 1985 - תופים, קולות גיבוי 2013: Bad Blood 2016: Wild World 2019: Doom Days 2022: Give Me The Future 2013: All This Bad Blood 2019: Doom Days (This Got Out of Hand) 2011: Laura Palmer EP 2012: iTunes Festival: London 2012 2013: Haunt 2013: iTunes Festival: London 2013 2014: Live in Mexico City 2014 2017: Spotify Live 2017: Apple Music Festival: London 2016 2020: Goosebumps 2013: Remixed 2012: Other People's Heartache 2012: Other People's Heartache, Pt. 2 2014: VS. (Other People's Heartache, Pt. III)‎ 2018: Other People's Heartache, Pt. 4 מדיה וקבצים בנושא באסטיל בוויקישיתוף אתר האינטרנט הרשמי של באסטיל (באנגלית) באסטיל, ברשת החברתית פייסבוק באסטיל, ברשת החברתית אקס (טוויטר) באסטיל, ברשת החברתית אינסטגרם באסטיל, ברשת החברתית טיקטוק באסטיל, סרטונים בערוץ היוטיוב באסטיל, במסד הנתונים הקולנועיים IMDb (באנגלית) באסטיל, באתר אפל מיוזיק (באנגלית) באסטיל, באתר ספוטיפיי באסטיל, באתר סאונדקלאוד (באנגלית) באסטיל, באתר Last.fm (באנגלית) באסטיל, באתר AllMusic (באנגלית) באסטיל, באתר MusicBrainz (באנגלית) באסטיל, באתר דיזר באסטיל, באתר Discogs (באנגלית) באסטיל, באתר Songkick (באנגלית) באסטיל, באתר Genius באסטיל, באתר SecondHandSongs באסטיל, באתר בילבורד (באנגלית) באסטיל, באתר אמזון מיוזיק אתר טקס הגרמי, המועמדים לפרס המיקסר בטקס פרסי הגרמי
Maps (שיר של מארון 5)

Maps (בעברית: מפות) הוא שיר של להקת הפופ רוק האמריקאית מארון 5. השיר יצא לאור ב-16 ביוני 2014 כסינגל הראשון מאלבום האולפן החמישי של הלהקה "V". השיר מדבר על חיפוש אחר אהבה שאבדה. בפזמון שר אדם לוין סולן הלהקה "כל הדרכים שלקחת הובילו אליי / לכן אני עוקב אחרי המפה שמובילה אלייך". הלהקה הופיעה לראשונה עם השיר ב-Bowery Ballroom שבניו יורק ב-20 ביוני 2014. הקליפ לשיר, שמבוסס על הסרט "ממנטו", שודר לראשונה בערוצי המוזיקה MTV ו-VH1 ב-1 ביולי 2014. הקליפ נוהל על ידי פיטר ברג וצולם ב-12 ביוני, כחודש לפני פרסומו. מידע על היצירה "Maps" באתר מיוזיק בריינז מידע על הסינגל "Maps" באתר מיוזיק בריינז סרטון השיר "Maps" באתר יוטיוב Maps, בביצוע מארון 5, וידאו קליפ של השיר באתר יוטיוב מצעד הפזמונים הבינלאומי 2014 מידע על Maps, באתר המצעד האיטלקי, ארכיון מידע על Maps, באתר המצעד של ניו זילנד
אלכסנדר מחייה

אלכסנדר מחייה סאבאלסה (בספרדית: Alexander Mejía; נולד ב-11 ביולי 1988) הוא כדורגלן קולומביאני המשחק בקלוב ליברטד. לזכותו 25 הופעות בנבחרת קולומביה. מחייה החל את הקריירה המקצוענית שלו בדפורטס קינדייו מהליגה הקולומביאנית הראשונה בשנת 2005. הוא שיחק במועדון במשך שבע שנים, עד לשנת 2012, כשבתווך הושאל לאונסה קלדס בשנת 2011. ב-2012 עבר לאתלטיקו נסיונל עימה זכה בשני גביעים, ב-2012 וב-2013, בסופרליגה קולומביאנה ב-2012, ובשלוש אליפויות רצופות, מהאפרטורה ב-2013 ועד לאפרטורה של 2014. ב-14 בדצמבר 2014 חתם במונטריי המקסיקנית, ומיד הושאל בחזרה לנסיונאל. ב-2012, מחייה ערך את הופעת הבכורה שלו בקולומביה במשחק במוקדמות מונדיאל 2014 נגד פרו. הוא הפך לחלק קבוע מהרכב קולומביה בהמשך הקמפיין, בו רשם חמש הופעות בסך הכל. הוא שיחק במדי הנבחרת גם במונדיאל עצמו. אתלטיקו נסיונל הגביע הקולומביאני: 2012, 2013, 2014 סופרליגה קולומביאנה: 2012 אליפות קולומביה: 2013 (אפרטורה), 2013 (קלאוסורה), 2014 (אפרטורה) מדיה וקבצים בנושא אלכסנדר מחייה בוויקישיתוף אלכסנדר מחייה, באתר Transfermarkt אלכסנדר מחייה, באתר Soccerway אלכסנדר מחייה, באתר WorldFootball.net אלכסנדר מחייה, באתר National Football Teams אלכסנדר מחייה, באתר FootballDatabase.eu
טרנס קונגולו

טרנס קונגולו (בהולנדית: Terence Kongolo; נולד ב-14 בפברואר 1994 בפריבור שבשווייץ) הוא כדורגלן הולנדי אשר משחק בעמדת המגן בנאק ברדה. ב-14 באפריל 2012 ערך קונגולו את הופעת הבכורה שלו בניצחון 0–3 על אקסלסיור רוטרדם. ב-26 בספטמבר 2012 הבקיע את שערו הראשון בקבוצה בניצחון 2–3 על ניימכן. ב-3 ביולי 2017 חתם לחמש שנים במונקו. ב-2 בינואר 2018 הושאל קונגולו להאדרספילד טאון. ב-6 בינואר ערך את הופעתו הבכורה בקבוצה בניצחון 1–2 על בולטון וונדררס בגביע האנגלי. ב-8 ביוני 2018 חתם באופן קבוע בהאדרספילד לארבע שנים. ב-16 בינואר 2020 הושאל לפולהאם עד לסוף העונה. ב-16 באוקטובר 2020 חתם באופן קבוע בפולהאם. ב-1 בספטמבר 2022 הושאל ללה האבר מהליגה הצרפתית השנייה. אחיו הצעיר רודני, משחק בקבוצת הירנפיין. מדיה וקבצים בנושא טרנס קונגולו בוויקישיתוף טרנס קונגולו, ברשת החברתית אקס (טוויטר) טרנס קונגולו, באתר Transfermarkt טרנס קונגולו, באתר Fussballdaten.de (בגרמנית) טרנס קונגולו, באתר Soccerway טרנס קונגולו, באתר BDFutbol טרנס קונגולו, באתר WorldFootball.net טרנס קונגולו, באתר National Football Teams טרנס קונגולו, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.